钦定古今图书集成/明伦汇编/家范典/第082卷 > 春秋四传 > 《王姬归齐》
## 钦定古今图书集成/明伦汇编/家范典/第082卷 > 春秋四传 > 《王姬归齐》

《春秋》：庄公十有一年冬，“王姬归于齐。”

《左传》：“齐侯来逆共姬。”

《公羊传》“何以书？过我也。”

《穀梁传》：“其志过我也。”

胡传：“按周制，王姬嫁于诸侯，车服不系其夫，下王后
一等，礼亦隆矣。《春秋》之义，尊君抑臣，其书‘王姬下嫁’，
曷为与列国之女同辞而不异乎？曰‘阳倡而阴和，夫
先而妇从，天理也。述天理训后世，则虽以王姬之贵，
其当执妇道，与公侯大夫、士庶人之女何以异哉？故
舜为匹夫，妻帝二女，而其《书》曰‘嫔于虞西周’’”，“王姬嫁”
于齐侯，亦执妇道，成肃雍之德，其《诗》曰：“曷不肃雍，王
姬之车。”自秦而后，尤欲尊君抑臣为治而不得其道至谓列侯尚公主，使男事女，夫屈于妇，逆阴阳之位。
故王阳条奏世务，指此为失。而长乐王回亦以其弊，
至父母不敢畜其子，舅姑不敢畜其妇。原其意，虽欲
尊君抑臣为治，而使人伦悖于上，风俗坏于下，又岂
所以为治也？其流至此，然后知《春秋》书“王姬侯女”，同
词而不异，垂训之义大矣。

〈大全〉张氏曰：王姬，即齐侯之夫人王姬是也。鲁于齐为仇，然已易世，故齐侯之来逆不书，止书“王姬之归”而已。王女下嫁，无异于诸侯之女适人者。盖夫妇之道，乃三纲之所系，不可不早正，故因其始嫁而一之于诸侯女归之辞焉。若曰往之女家，必敬必戒，常礼不可紊也。汪氏曰：“后世公主出嫁，无王姬执妇道之风，莫”不庸奴其夫，虽尚主者，极有才名，而势屈于崇贵，吞悲茹气，无所逃诉，故晋人有“无事取官府”之说，至六朝，其失尤甚。江敩尚临海公主，《让婚表》有云：“制勒甚于仆隶。”则其敝可知矣。《春秋》书王姬之归，与《诗》相表里，实万世之法也。